Mercurius

Mercurius on vanarooma kaubanduse-, kasu- ja ärijumal. 

Tema nimi on nähtavasti tuletatud ladinakeelsest sõnast merx – 'kaup' või mercator – 'kaupmees'. Ta sarnaneb väga vanakreeka jumala Hermesega ja etruskide Turmsiga. 

Mercuriuse tempel Aventinuse mäel rajati 495 eKr.

15. mail toimusid Mercuriuse auks merkuraalid (Mercuralia). Kaupmehed piserdasid tema pühast kaevust Porta Capena lähedal endale vett pähe. 

Rooma impeeriumi vallutatud rahvaste seas sai Mercurius väga populaarseks. Keldid austasid teda ning germaanlased samastasid teda Wodaniga. 

Teda nimetati ka Alipes ('tiivuliste jalgadega').

Tema järgi on nimetatud planeet Merkuur.

Teda on tihti kujutatud caduceus'ega käes.

Kategooria:Vanarooma mütoloogia
Kategooria:Rooma jumalad